**DĖL ROKIŠKIO RAJONO SAVIVALDYBĖS TARYBOS 2009 M. SPALIO 30 D. SPRENDIMO Nr. TS-12.196 „DĖL TURTO PERDAVIMO VIEŠAJAI ĮSTAIGAI ROKIŠKIO JAUNIMO CENTRUI“ DALINIO PAKEITIMO**

2019 m. gruodžio 20 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Rokiškio rajono savivaldybės tarybos 2019 m. rugsėjo 27 d. sprendimu Nr. TS-206 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, atsižvelgdama į įvykdytą projektą „Žiobiškio buvusių darželio ir mokyklos pastatų Žiobiškyje rekonstravimas ir pritaikymas jaunimo turizmo bazei bei bendruomenės poreikiams“ (projektas Nr. 3KA-KP-10-1-004312-PR001), Rokiškio rajono savivaldybės taryba n u s p r e n d ž i a:

 1. Iš dalies p a k e i s t i Rokiškio rajono savivaldybės tarybos 2009 m. spalio 30 d. sprendimo Nr. TS-12.196 „Dėl turto perdavimo viešajai įstaigai Rokiškio jaunimo centrui“ 1 punktą ir vietoje žodžių „Bendra pastatų įsigijimo vertė – 372338 Lt, nusidėvėjimas – 259833,83 Lt, likutinė vertė – 112504,17 Lt“ įrašyti žodžius „Bendra pastatų įsigijimo vertė – 390580,98 Eur, nusidėvėjimas – 100488,31 Eur, likutinė vertė – 290092,67 Eur“.

 2. Pritarti sudaryti papildomą susitarimą prie Savivaldybės turto panaudos 2010 m. sausio 27 d. sutarties Nr. DS-15 (pridedama).

 3. Įgalioti Rokiškio rajono savivaldybės administracijos direktorių pasirašyti šio sprendimo antrame punkte nurodytą susitarimą.

 4. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

 Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Baltakienė

Violeta Bieliūnaitė-Vanagienė

PRITARTA

Rokiškio rajono savivaldybės tarybos 2019 m. gruodžio 20 d. sprendimu Nr. TS-

**PAPILDOMAS SUSITARIMAS**

**PRIE 2010 M. SPALIO 27 D. SAVIVALDYBĖS TURTO PANAUDOS SUTARTIES**

**NR. DS-15**

20 m. \_\_\_\_\_\_\_\_\_\_\_\_\_\_\_\_\_\_d. Nr. DS-

Rokiškis

Panaudos davėjas Rokiškio rajono savivaldybė, kodas 188772248, atstovaujama administracijos direktoriaus Andriaus Burnicko, veikiančios pagal Rokiškio rajono savivaldybės administracijos nuostatus, patvirtintus Rokiškio rajono savivaldybės tarybos 2015 m. lapkričio 27 d. sprendimu Nr. TS-236, ir panaudos gavėjas viešoji įstaiga Rokiškio jaunimo centras (kodas 190254729, adresas Vytauto g. 20, Rokiškis), pagal Lietuvos Respublikos įstatymus įsteigtas ir veikiantis juridinis asmuo, atstovaujamas direktorės Nijolės Gužienės, veikiančios pagal viešosios įstaigos Rokiškio jaunimo centro įstatus, remdamosi Rokiškio rajono savivaldybės tarybos 2019 m. gruodžio 20 d. sprendimu Nr. TS- „Dėl Rokiškio rajono savivaldybės tarybos 2009 m. spalio 30 d. sprendimo Nr. TS-12.196 „Dėl turto perdavimo viešajai įstaigai Rokiškio jaunimo centrui“ dalinio pakeitimo“, susitariame:

1. Iš dalies pakeisti Savivaldybės turto panaudos 2010 m. sausio 27 d. sutarties Nr. DS-15 (toliau – Sutartis) 1 punktą ir vietoje žodžių „Bendra pastatų įsigijimo vertė – 372338 Lt, nusidėvėjimas – 259833,83 Lt, likutinė vertė – 112504,17 Lt“ įrašyti žodžius „Bendra pastatų įsigijimo vertė – 390580,98 Eur, nusidėvėjimas – 100488,31 Eur, likutinė vertė – 290092,67 Eur“

2. Šis papildomas susitarimas sudarytas (dviem) vienodą teisinę galią turinčiais egzemplioriais po vieną kiekvienai šaliai.

3. Šis papildomas susitarimas yra neatskiriama Sutarties dalis ir jam galioja tos pačios sąlygos, kurios buvo suteiktos Sutartimi.

Sutarties šalių rekvizitai:

Panaudos davėjas Panaudos gavėjas

|  |
| --- |
| Rokiškio rajono savivaldybė Viešoji įstaiga Rokiškio jaunimo centras |
| Respublikos g. 94, LT-42136 Rokiškis Vytauto g. 20, Rokiškis |
| Kodas 188772248 Kodas 190254729 |
| Tel. (8 458) 71 442 Tel.  |
| Faks. (8 458) 71 420 Faks.  |
| El. paštas savivaldybe@post.rokiskis.lt El. paštas Administracijos direktorius DirektorėAndrius Burnickas Nijolė Gužienė |
| \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ |
|  |

 A.V. A.V.

Rokiškio rajono savivaldybės tarybai

**DĖL ROKIŠKIO RAJONO SAVIVALDYBĖS TARYBOS 2009 M. SPALIO 30 D. SPRENDIMO NR. TS-12.196 „DĖL TURTO PERDAVIMO VIEŠAJAI ĮSTAIGAI ROKIŠKIO JAUNIMO CENTRUI“ DALINIO PAKEITIMO**

**AIŠKINAMASIS RAŠTAS**

2019-12-11

**Parengto sprendimo projekto tikslai ir uždaviniai.** Įvertinant padidėjusią statinių vertę dėl atliktų pagerinimų, sudaryti papildomą susitarimą prie 2010 m. sausio 27 d. Savivaldybės turto panaudos sutartis Nr. DS-15.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 26 punktas, 18 straipsnio 1 dalis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnis, Rokiškio rajono savivaldybės tarybos 2019 m. rugsėjo 27 d. sprendimu Nr. TS-206 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

**Sprendimo projekto esmė.** Europos Sąjungos struktūrinių fondų lėšų bendrai finansuojamo *projekto* Nr. 3KA-KP-10-1-004312-PR001 ,,Žiobiškio buvusių darželio ir mokyklos pastatų Žiobiškyje rekonstravimas ir pritaikymas jaunimo turizmo bazei bei bendruomenės poreikiams“,kurio valdytoja yra Rokiškio rajono savivaldybės administracija, o viešoji įstaiga Rokiškio jaunimo centras – pastatų naudotoja, metu buvo modernizuoti savivaldybei nuosavybės teise priklausantys statiniai, esantys Šilo g. 6, Žiobiškio k., Rokiškio r. sav., ir Šilo g. 4, Žiobiškio k., Rokiškio r. sav.

2009 m. spalio 30 d. Rokiškio rajono savivaldybės tarybos sprendimu Nr. TS-12.196 buvo nuspręsta šiame projekte minimus statinius, esančius Žiobiškyje, perduoti viešajai įstaigai Rokiškio jaunimo centrui. 2010 m. sausio 27 d. buvo pasirašyta Savivaldybės turto panaudos sutartis Nr. DS-15. Turtas panaudos pagrindais perduotas iki 2029 m. spalio 30 d.

Siūloma, įvertinant padidėjusią statinių vertę, sudaryti papildomą susitarimą prie 2010 m. sausio 27 d. Savivaldybės turto panaudos sutarties Nr. DS-15, nekeičiant kitų sutartyje nustatytų sąlygų.

**Galimos pasekmės, priėmus siūlomą tarybos sprendimo projektą:**

**teigiamos** – neformaliojo švietimo įstaigos modernizavimas ir ugdymo kokybės didinimas;

**neigiamos** – nėra.

**Finansavimo šaltiniai ir lėšų poreikis**.

Lėšų poreikio šiam sprendimui įgyvendinti nenumatoma.

**Kokia sprendimo nauda Rokiškio rajono gyventojams.**

Atnaujintuose ir modernizuotuose pastatuose pagerėjo ugdymo kokybė rajono vaikams.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalies numatytais veiksniais, todėl teisės aktas nevertintinas antikorupciniu požiūriu.

Centralizuotos buhalterinės apskaitos skyriaus vedėja Rita Baltakienė

Turto valdymo ir ūkio skyriaus vedėja Violeta Bieliūnaitė-Vanagienė